У 2012 годзе ў фармат ляскавіцкага фэсту дадалі некалькі штрыхоў. Каб скіраваць усё ў асэнсаванае рэчышча, правялі пашыраную навукова-практычную канферэнцыю на тэму этнакультурных традыцый і асаблівасцей Палесся. Дадалі ў канцэпцыю самую вялікую экспазіцыйную пляцоўку — тэматычныя падворкі ад кожнага палескага раёна. Менавіта на традыцыях і зрабілі акцэнт. Былі і забавы: гандлёвыя шэрагі, дыскатэкі, конкурсы народных песень і многае іншае. Дарэчы, шматлікія артысты, разведаўшыя пра ўнікальную ляскавіцкую пляцоўку, самі тэлефанавалі арганізатарам і прасіліся выступіць на фэсце. На петрыкаўскай зямлі пабывалі высокія дэлегацыі з Расіі, Польшчы, Малдовы, Прыбалтыкі.